b"\n_START_ARTICLE_\nI malstr\xc3\xb8mmen - et portr\xc3\xa6t af Virginia Woolf\n_START_SECTION_\nHandling\n_START_PARAGRAPH_\nDet er, som vi h\xc3\xb8rer et sp\xc3\xa6dbarn skrige i natten ' den nat, der nu indhyller Europa. Det har intet andet sprog end skrig. Men det er ikke noget nyt skrig, skrev Virginia Woolf (1882-1941) om den kommende verdenskrig kort f\xc3\xb8r sit selvmord. Med romaner som \xc2\xbbMrs. Dalloway\xc2\xab\xc2\xa0(1925) og \xc2\xbbOrlando\xc2\xab\xc2\xa0(1928) blev hun en af de mest originale skikkelser i nyere engelsk litteratur og en af de f\xc3\xb8rende s\xc3\xa5kaldte Bloomsbury-forfattere. I dette fine filmiske portr\xc3\xa6t af en forfatter og hendes tid karakteriseres hendes kunst pr\xc3\xa6cist: Virginia Woolf skrev om det gr\xc3\xa6nseland, hvor havet m\xc3\xb8des med land, lyset med m\xc3\xb8rke, det feminine med det maskuline. Hun registrerede med sviende klarsyn konflikterne inden for familien, mellem klasserne og mellem nationerne. Hun skabte en fornyelse inden for den moderne litteratur ved at lade sin egen intense livserfaring str\xc3\xb8mme ind i sit forfatterskab."